શીર્ષક: #100women : રેપ અને ડિપ્રેશનની પીડામાંથી બહાર આવવા યોગે કેવી રીતે મદદ કરી?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
નતાશા નોએલ

આ ઘટનાઓ અને આઘાતને કારણે તેમનો આત્મવિશ્વાસ તૂટી ગયો. તેમનાં મનમાં ડર પેસી ગયો અને તેઓ માનસિક તણાવનો ભોગ બની ગયાં. 

આજે નતાશાએ પોતાની જાતને સ્વીકારી લીધી છે અને આ માનસિક સ્થિતિમાંથી ઉભરી રહ્યાં છે. 

આ માનસિક સ્થિતિમાંથી બહાર આવવા માટે યોગની વિવિધ મુદ્રાઓએ તેમને મદદ કરી અને સાથે જ તેમને માનસિક અને શારીરિક તાકાત પણ આપી. 

21 વર્ષની ઉંમરે નતાશાની સ્વસ્થ થવાની સફર શરૂ થઈ. તેમનાં બૉયફ્રેન્ડે તેમની સાથે સંબંધ તોડીને તેમને પોતાનાથી દૂર કરી દીધાં. 

હવે આ તેમની અંદરના કોલાહલને સાંભળવાનો સમય હતો. પરંતુ ઘાવ બહુ ઊંડા હતાં.

ત્રણ વર્ષની કુમળી વયે તેમણે પોતાની નજર સામે પોતાનાં માતાને અગ્નિસ્નાન કરતાં જોયાં. તેમનાં માનસિક બીમાર પિતાને રિમાન્ડ હોમમાં મોકલી આપવામાં આવ્યા. તેથી નતાશા પોતાના દાદા-દાદી સાથે રહેવાં લાગ્યાં.

નતાશાના બાળપણની તસવીર

સાત વર્ષની ઉંમરે તેમનાં ઘરમાં કામ કરનાર એક માણસે તેમની સાથે દુષ્કર્મ કર્યું. તેણે બળજબરીપૂર્વક  નતાશાને પછાડી અને તેમનાં પર હાવી થઈ ગયો. નતાશાએ કોઈને એક શબ્દ પણ ન કહ્યો.

એક પિતરાઈ દ્વારા તેમનું જાતીય શોષણ કરવામાં આવ્યું ત્યારે પણ નતાશા કશું ન બોલ્યાં કે એક પિતરાઈ બહેને જ્યારે તેમને અયોગ્ય સ્પર્શ કર્યો ત્યારે પણ તેઓ કશું જ બોલ્યાં નહીં.

તેઓ બીબીસીને જણાવે છે, "મારું બાળપણ ખૂબ ગ્લાનિ અને પીડામાં વીત્યું. મેં હંમેશા મારી જાતને જ દોષ આપ્યો."

"મને દોષી બની રહેવું ગમવા લાગેલું કારણ કે એ મારી પીડાથી ઘણું નજીક હતું. મને લાગતું કે હું એને જ લાયક છું."

પોતાના દેખાવ પર વિશ્વાસની સમસ્યાઓ બાદ તેમને ડાન્સથી આઝાદીનો અનુભવ થયો. ડાન્સના માધ્યમથી તેઓ પોતાની જાતને વિશ્વાસપૂર્વક વ્યક્ત કરી શક્યાં.

મુંબઈમાં એક સ્થાનિક ડાન્સ ઇન્સ્ટિટ્યુટમાં તેમણે જૅઝ, બૅલે અને કન્ટેમ્પરરી ડાન્સની તાલીમ લીધી. 

પરંતુ તેમનાં ઘૂંટણમાં ઇજા પહોંચી અને તેમને ડાન્સ અટકાવવો પડ્યો. 

નતાશા નોએલ દુષ્કર્મની પીડા અને ડિપ્રેશનમાંથી બહાર આવી યોગશિક્ષિકા કેવી રીતે બન્યાં?

આટલી મુશ્કેલીઓ ઓછી હોય તેમ તેમને ડિસ્લેક્સિયાને કારણે શાળામાં ઘણી મજાક અને સતામણીનો સામનો કરવો પડ્યો, જીવનના મહત્ત્વનાં પડાવ પર તેમણે અભ્યાસ છોડવો પડ્યો.

તેઓ ગ્રેજ્યુએટ થવાં માગતાં હતાં. ત્યારે તેમના પાલક માતાએ તેમને શિક્ષણ ક્ષેત્રે કારકિર્દી બનાવવા કહ્યું, જેમાં થોડી સુરક્ષા હોય છે. 

નતાશા કહે છે કે તેમના નવા પરિવારે હંમેશા તેમને બની શકે એટલો વધુ...